Centrinė Papua

Centrinė Papua () – Indonezijos provincija, esanti Naujosios Gvinėjos šiaurės vakaruose (Irian Džaja), sąsmaukoje, jungiančioje salą su Paukščio Galvos pusiasaliu. Administracinis centras – Vangaras.

Provincija sudaryta 2022 m., atskyrus pietvakarinę Papua provincijos dalį.„Ibarat Mau Berburu Babi Hutan, Dapat Tikus Tanah pun Harus Disyukuri“. Cepos Online

 Geografija 

Provincija iš šiaurės ir pietų skalaujama jūrų. Centrine dalimi driekiasi Naujosios Gvinėjos centrinis kalnagūbris (Džajavidžajos kalnai) su aukščiausiu šalyje Džajos kalnu. Svarbiausios upės – Tariku, Varenajus. Centrinėje dalyje telkšo Paniajaus ežerai. Įsteigtas Lorenco nacionalinis parkas.

Provincijoje yra vienas didžiausių aukso ir vario telkinių pasaulyje – Grasbergo kasykla.

 Gyventojai 
 Tautos: gyvena įvairios, daugiausia priklausančios papuasams (jaurai, kapaukai, morai, moniai, volaniai, amungai, damalai, daniai, laniai ir kt.).
 Religijos: krikščionybė (protestantai 68,6 %, katalikai 19,2 %), islamas (12,1 %), hinduizmas (0,1 %);„Jumlah Penduduk Menurut Agama“
 Kalbos: indoneziečių, Papua malajų, volanių, danių, ekurų ir kt.

 Administracinis skirstymas 

Centrinė Papua padalinta į 8 regencijas.Badan Pusat Statistik, Jakarta, 2023, Provinsi Papua Tengah Dalam Angka 2023. Skliaustuose pateikti administraciniai centrai.

 Nabirės regencija (Nabirė)
 Džajos Viršukalnės regencija (Mulija)
 Paniajaus regencija (Enarotalis)
 Mimikos regencija (Timika)
 Punčako regencija (Ilaga)
 Dogijajaus regencija (Kigamanis)
 Intan Džajos regencija (Sugapa)
 Deijajaus regencija (Vachetė)

 Šaltiniai 

Kategorija:Indonezijos provincijos